Public procurement notice: Contract Notice
Published: 2018-03-10
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 72212170
Submission deadline: 2018-04-10
Award criteria: Other
EU fund: ESF

Technical requirements: BE-Bruxelles: Overvågning af menneskerettighedssituationen og tilskyndelse til overholdelse af den internationale ramme for menneskerettigheder
Hovedformålet med denne tjenesteydelseskontrakt er at styrke de tyrkiske civilsamfundsorganisationers rolle inden for fremme og beskyttelse af menneskerettigheder gennem et udvidet civilsamfund samt overvågning og støtte på forskellige niveauer. Handlingen skal yde støtte til civilsamfundsorganisationer med henblik på at dokumentere menneskerettighedssituationen, lette konsolideringen af analyser og rapporter fra mange forskellige interessenter og endelig iværksætte støttekampagner med opfordring til en øget overholdelse af lovkravene forbundet med den internationale ramme for menneskerettigheder.
Kontrahenten skal for at gennemføre kontrakten levere en række støttetjenester til civilsamfundsorganisationer såsom ekspertise, uddannelse omkring sektorielle og metodologiske emner, coaching, kommunikation og mobilitetsordninger. Kontrahenten skal desuden oprette et online-knudepunkt med ressourcer og tilrettelægge diverse arrangementer for at lette interaktion og kommunikation i civilsamfundsorganisationer.
I betragtning af det tydelige fokus på menneskerettigheder og den specifikke kontekst, projektet skal gennemføres i, er det altafgørende, at kontrahenten leverer sine resultater inden for rammerne af en rettighedsbaseret fremgangsmåde og integrerer det internationale menneskerettighedssystems normer, principper, standarder og mål i sine planer og aktivitetsprocesser(1).
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering op til det anslåede beløb på cirka 3 700 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der er etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelse af instrumenterne til finansiering af Unionens optræden udadtil (CIR — Common Implementing Regulation) for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Vær opmærksom på, at efter Det Forenede Kongeriges tilbagetrækning fra EU vil reglerne om adgang til EU's udbudsprocedurer for økonomiske aktører, der er etableret i tredjelande, gælde for ansøgere eller tilbudsgivere fra Det Forenede Kongerige, alt afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige kunne blive udelukket fra udbudsproceduren.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, lovligt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) er solidarisk ansvarlige over for den ordregivende myndighed.
Deltagelse af en ikke valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke valgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG — 2.4.3.). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring vedlagt standardansøgningsskemaet om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter.